A’la maailmanmusiikkia

A’la maailmanmusiikkia on näyttelijöiden Pirkka-Pekka Peteliuksen ja Mikko Kivisen vuonna 1993 julkaistu albumi. Peteliukselle albumi oli jo soolouran neljäs, kun taas Kivinen ei ole lähtenyt muusikkona soolouralle lainkaan. Levyn tuottajana toimi Peteliuksen aiempien albumien tapaan Pedro Hietanen, joka toimii myös levyllä laulajana ja muusikkona. Levy sisältää musiikkiesityksiä, joita on esitetty Peteliuksen ja Kivisen esittämissä viihdeohjelmissa Viihdeohjelma Tukholma sekä Salli mun nauraa. Albumi julkaistiin CD-levynä ja C-kasettina EMI:n toimesta vuonna 1993. Vuonna 2005 julkaistu Peteliuksen kokoelma-albumi Hyvännäköinen – 36 lemmenlaulua sisältää viisi kappaletta tältä levyltä. == Taustaa == Pirkka-Pekka Petelius ja Pedro Hietanen olivat suunnitelleet jo tovin maailmanmusiikkiin painottuvaa uutta studioalbumia. Lapinlahden Linnut -huumoriyhtyeestä vuonna 1992 erotettu Mikko Kivinen lähti projektiin mukaan toiseksi solistiksi. Peteliuksen mukaan kappaleet valittiin ”etsnisyyden erilaisia ulottuvuuksia hakien”. Levytettäväksi kappaleita kertyi yhteensä yksitoista, joiden suomennoksista vastasivat Petelius ja Kivinen. Useat albumin kappaleista olivat oikeasti eri puolilta maailmaa, mutta muutamien kappaleiden kohdalla niille keksittiin todellista eksoottisempi alkuperä. Täten esimerkiksi levyllä kuultavat, alun perin brittiläiset kappaleet ”Hyvännäköinen” ja ”Viiskulmassa” ovat peräisin edellämainittu Pohjois-Korean Pjongjangista ja jälkimmäinen Färsaarilta. Levyllä on ainoastaan yksi suomalaista alkuperää oleva kappale, joka on Hietasen säveltämä ”Voittolaulu”. Säveltäjän itsensä mukaan kappale on ”näennäisturkkilainen”. == Kappalemateriaali == Hietanen oli haaveillut jo aikaisemmin Bollywood-musiikin levyttämisestä. Hän on kertonut kiinnostuneensa musiikkityylin estetiikasta ja sen tyylistä sotkea erilaisia tyylilajeja. Täten levyllä kuullaan kaksikin intialaisperäistä, alun perin elokuvassa esitettyä kappaleita. Levyn avaava ”(Intialainen) inkarnaatio” on Peteliuksen ja laulaja Maria Hännisen duetto, jonka tarina on vahvasti rakkausteemainen. Hietanen tuotti Hännisen esikoisalbumin ja päätteli Hännisen äänen sopivan hyvin itämaiseen, kohtalokkaaseen duettoon. Kappaleen soundia täydentävät Jari Lappalaisen viulu, Piirpauke-yhtyeestä tutun Sakari Kukon piccolohuilu sekä Hietasen soittama harmonikka. Kappaleen suomentanut Petelius epäilee sanoituksen syntyneen omasta elämästään. Levyn toisena Bollywood-kappaleena kuullaan ”Elli”, joka on tarina miehenä olemisen riemukkuudesta. Takana soivat Mongo Aaltosen elektroniset tabla-lyömäsoittimet sekä Janne Louhivuoren kitarat wah-wah-pedaaleineen. Epäonnistuneesta parisuhteesta kertova ”Hyvännäköinen” on käännös brittiläisen reggae-artisti Anthony Henryn hittikappaleesta ”Hello Darling”. Petelius laulaa kappaleen hyvin vetovoimaisesti ja kappaletta tukevat Hietasen urkukuviot yhdistettynä Janne Louhivuoren kitaraan sekä Markku Johanssonin trumpettisooloon. Muita levyn kappaleita ovat muun muassa ”Ganjalasta kajahtaa”, joka on toisen maailmansodan taisteluita kuvaava kappale, jonka väliosassa kuullaan pätkä Jean Sibeliuksen Jääkärimarssista. ”Viiskulmassa” on Kivisen suomennos muun muassa Prince Busterin tulkitsemasta reggae-klassikosta ”Big Five”. Hietasen sovitus on lähellä Busterin sovitusta ja kesäistä tekstiä tukevat Johanssonin trumpetit. == Kappaleet == Kaikkien kappaleiden sovitukset Pedro Hietanen. # (Nasimhapur, Intia) # (Pjongjang, Pohjois-Korea) # (N’Djamena, Tšad) # (Ala- Saksi) # (Bahawalnagar, Pakistan) # (mordvalainen kansan jamboree) # (Steingrímsfjarðarheiði, Islanti) # (Färsaaret, Tanska) # (Suluklu, Turkki) # (Lodenoje Pole eli Lotinapelto, Venäjän Karjala) # Lähde:CD-levyn (743-8 27764 2) tiedot. == Tekijät == === Muusikot === * Pirkka-Pekka Petelius – laulu, vihellys (2), sormien napsuttelut (2), taustalaulu (10) * Mikko Kivinen – laulu, herra marsalkan ääni (10) * Pedro Hietanen – piano, sähköurut, harmonikka, syntetisaattorit, Rhodes-sähköpiano, laulu, taustalaulu (10) * Harri Merilahti – basso, kitara * Janne Louhivuori – kitarat (sähkö, akustinen), mandoliini * Markku Johansson – trumpetti (soolot: 2, 8) * Tom Bildo – vetopasuuna * Mongo Aaltonen – lyömäsoittimet; chimes-putkikellot (1), marakassit (1), tablat (1, 6), timbaalit (10) * Jari Lappalainen – viulu * Sakari Kukko – tenorisaksofoni, huilut; piccolohuilu (1) * Maria Hänninen – laulu (1) Lähteet: === Tuotanto === * Dan Tigerstedt – äänitys, miksaus ja efektit (Finnvox) * Mika Jussila – masterointi (Finnvox) * Pedro Hietanen – tuottaja * Stefan Bremer – kansi Lähde: == Lähteet == == Aiheesta muualla == * A’la maailmanmusiikkia discogs.com -sivustolla * A’la maailmanmusiikkia fono.fi -sivustolla Luokka:Vuoden 1993 albumit Luokka:Pirkka-Pekka Peteliuksen albumit Luokka:Pedro Hietasen tuottamat albumit